  Майя Бывальцева Кылем кӧснуналэ, 20-тӥ коньывуонэ, Ижкарысь «Аксион» культура дворецын удмурт кырӟанъя «Элькуновидение-2018» улосвылкуспо вожвылъяськонлэн концерт люкетэз ортӥз. Сцена вылэ 21 кырӟасьёс потӥзы. Вожвылъяськонэ пыриськисьёслы удалтон но учкисьёслы умой мылкыд сӥзизы Удмуртиысь кивалтэтлэн тӧроез Ярослав Семёнов, лулчеберетъя но туризмъя министр Владимир Соловьёв, печатья но калыке ивортодэт вӧлмытонъя агентстволэн кивалтӥсез Алексей Воронцов, «Удмурт Кенеш» огазеяськонлэн тӧроез, Кун Кенешысь тодосъя, дышетонъя, лулчеберетъя, йӧскалык но егитъёсын ужан политикая но спортъя ялан ужась ӧрилэн тӧроез Татьяна Ишматова, парламентысь мер кышкыттэмлыкъя, регламентъя но ужез радъянъя ӧрилэн тӧроез Елена Дербилова, «Мынам Удмуртие» телерадиокомпанилэн кивалтӥсез Марина Городилова. «Элькуновидение-2018» вожвылъяськонлэн концерт люкетэз ортчиз 20 фото Ярослав Семёнов пусйиз, творчествоен вырись адямиослэн вожвылъяськонзы аспӧртэм ужрад луэ шуыса, крезьгуро конкурс выль нимъёсты усьтэ но арысь аре пӧртэм интыосысь пыриськисьёсты кыске. Удмурт кырӟан – калыклэн дунлыкез, ми сое утьыны утьыны кулэ. Конкурс йӧскалык лулчеберетэз яратӥсьёслэн зэмос праздниксы луиз Ярослав Семёнов, Удмуртиысь кивалтэтлэн тӧроезКонцертын пӧртэм ӧръя кырӟанъёс чузъяськизы. Учкисьёс котькуд кырӟасез кужмо кичибанъёсын пумитазы. Вожвылъяськонэ пыриськись каръёслэн но ёросъёслэн ыстэм муртъёссылэсь кылдытэм жюри тужгес вылӥ дунъяз Дэбес ёросысь Артемий Гавриловен быдэстэм «Мон удмурт» кырӟанэз. 13 адями солы тужгес вылӥ балл пуктӥз. Оглом 201 баллэн со али нырысетӥ чурын мынэ. Туж бадӟым тау шуисько ваньзылы, кин мон понна куаразэ сётӥз, кин кылзӥз монэ – учкисьёслы - туж бадӟым тау, кин бордам пыр поддерживать кариз. Тани Оля бордам, та мыным гожтӥз крезьгурзэ – Оля Перевозчикова, анае бордам вал, аранжирвщик Антон Васильев Артемий Гаврилов, «Элькуновидение» вожвылъяськонэ пыриськисьСветлана Федуловалэн «Мон удмурт» кылбурезъя крезьгур гожтӥз Ольга Перевозчикова. Нялтас вераса, кылем арын со аслаз кырӟанэныз сцена вылэ потаз но вожвылъяськонлы устозэ кылбур гожтӥсь номинациын вормиз. Мынам потэ вал возьматэме чебер крезьгур, мед луоз кырӟан ваньмызлы ярамон, сюлэме пырымон, медаз со луы дискотечной, кызьы али гожъяло ваньзы. Мед вырӟытоз калыклэсь сюлэмзэ но юрттоз соослы ужаны, будыны, калыкез ӝутыны, удмуртлыкез ӝутыны Ольга Перевозчикова, крезьгур гожтӥсьВожвылъяськонлэн йылпумъян люкетаз 14 кырӟасьёс потӥзы. Та дырлы нырысетӥ но кыкетӥ интыын мынӥсьёсты 92 балл люке. Сыӵе бадӟым вис ноку ӧй вал, пусъё радъясьёс. Быръён люкетын ми, радъясьёс, тодматскиськом кырӟасьёсын, пичияк кырӟан люкетсэс но кылзӥськом. Но соку нокыӵе но суред уг кылды на ай, соку туж шуг вераны, кин умой адӟиськоз сцена вылын, кин воксё но ышоз шуыса. Туэ но озьы ик луиз, кӧня ке милям адямиосмы вал, кудъёсыз вылэ малпаськом вал, соос вормисьёс пӧлын луозы шуыса (соос финалэ сюризы, валамон), но таӵеез тани ӧй вал на ай – тужгес трос куараосты люкам адямилэн кыкетӥ интылэсь 100 балл котыр луиз вискыз, таӵеез ӧй вал на Светлана Пикулева, «Элькуновидение-2018» вожвылъяськонэз огез радъясьВожвылъяськонлэн йылпумъян люкетэз 4-тӥ шуркынмонэ «Мынам Удмуртие» телеканалын ортчоз. Соку кырӟанъёсты удысужлыко (профессиональной) жюри дунъялоз. Солэсь но концертын ужам жюрилэсь баллъёссэс ватсаса, «Элькуновидение-2018» конкурсын вормисьлэн нимыз тодмо луоз. Устоезлы кырӟасьлы «Удмурт Кенеш» огазеяськон 40 сюрс манет кузьмалоз. Нош Удмуртиысь лулчеберетъя но туризмъя министерстволэсь 100 сюрс манет басьтоз со ёрос, кинлэн жюрилэсь но учкисьёслэсь ватсаса баллъёсыз тужгес трос луозы. Со гурт клублэсь ваньбурзэ выльдыны мыноз, пусйиз министр Владимир Соловьёв. Туэ нырысьсэ концертэз учкисьёс асьсэлы кельшем кырӟан понна куара сётӥзы. 4-тӥ шуркынмонэ смс пыр асьсэлэсь мылкыдзэс вераны быгатозы телевизорез учкисьёс. Озьы кин ке но учкисьёслэсь кузьымзэс утыны быгатоз. Та ӧрын вормисьлы коньдонкузьым, 15 сюрс манет, сётӥз Можга ёросысь фермер Галина Белозёрова. Котьку сямен, нимысьтыз кузьым чакламын вожвылъяськонэ пыриськем кырӟанлы устозэ кылбурез но устозэ крезьгурез гожтӥсьёслы (кузьым - быдэн 5 сюрс манет). Соосты удысужлыко жюри быръёз. «Элькуновидение-2018» вожвылъяськонлэн йылпумъян люкетаз потэмъёс: Дэбес ёрос – Артемий Гаврилов (204) Индустри ёрос, Ижкар – Полина Невоструева (112) Глаз ёрос – Юрий Князев (108) Вавож ёрос – Екатерина Краснова (62) Можга кар – «Ӟаныкай» дуэт (60) Агрыз ёрос (Татарстан) – Марина Матвеева (54) Эгра каргурт – «Гармония» ансамбль (50) Шаркан ёрос – Александра Протопопова (42) Пичи Пурга ёрос – «Мылкыд» ансамбль (36) Алнаш ёрос – ансамбль «Айлетъ» (32) Балезино ёрос – Вероника Ардашева и Юлия Шмелёва (26) Кияса ёрос – Мария Бочкарева (26) Вотка ёрос – Евгений Перевозчиков (24) Можга ёрос – Екатерина Данилова и Валентин Егоров (20) Ватсалом, конкурсэз ортчытэ  «Мынам Удмуртие» телерадиокомпания «Удмурт Кенеш» огазеяськон юрттэмен. Тегъёс: Лулчеберет Ижкар Удмуртия удмуртъёс кырӟан крезьгур Элькуновидение  